Fără protecţie asigurată de SPP-iști, președintele Înaltei Curți de Casație și Justiție se deplasează spre serviciu aşa cum merge orice om obişnuit: cu metroul.

În timp ce tot mai mulţi oameni cu funcţie apelează la serviciile de pază profesionistă, Livia Stanciu se regăseşte în firescul cotidian: nu merge însosită de bodyguarzi şi nu deţine şi maşini de escortă care să o însoţească în trafic.

Livia Stanciu este președintă a ÎCCJ din anul 2009 până în prezent. Între 1980-1994 a fost procuror la Procuratura Galați, devenit în 1992 Parchetul de pe lângă Judecătoria Galați. În 1994 s-a transferat în funcția de judecător la secția penală a Tribunalului Galați.